Drostdy bedank publiek vir hul ondersteuning | News24
Drostdy bedank publiek vir hul ondersteuning
Die ondersteuning van die publiek en plaaslike besighede aan Drostdy Werkplek vir verstandelik gestemde persone, het vanjaar gewys hoe ’n gemeenskap in moeilike tye ’n positiewe verskil kan maak.“Vanjaar was ’n moeilike jaar. As dit nie vir die ondersteuning van die publiek en besighede was nie, het ons die Kersseisoen hartseer ingegaan,” sê Yvonne Barkhuizen, bestuurder van Drostdy Werkplek vir verstandelik gestremde persone.Dié werkplek bied aan 83 verstandelik ge-stremdes, van regoor die land, ’n heenkome waar hulle op ’n daaglikse basis konstruktief besig gehou word. Daar word gebrei, naaldwerk gedoen, houtwerk, koekies en brode gebak en hulle help met korporatiewe nutstakies soos verpakkings en die maak van geskenke. “Ons dankbaarheid is nie net oor die ondersteuning van ons kleinkoekie-verkope nie. Dit is ’n dankbaarheid teenoor elkeen wat ons ondersteun, die bemoedigende woorde, liefde en gebede. “Ons waardeer dit, want dit gee ons krag en moed om voort te bou op die omgee vir ons 83 mense by die werkplek.“Ons almal hier wens die publiek en al ons ondersteuners ’n geseënde Kerstyd toe en voorspoed vir 2017,” sê Barkhuizen. Join the conversation!